Torger Tokle

Torger Dahl Tokle (1919–1945Adresseavisen: Fem brødre ble hoppere i verdensklasse (Ukeadressa s. 25, 3. mars 2012, digitalisert av Nasjonalbiblioteket)) var en norsk-amerikansk skihopper fra Løkken Verk. Han hadde en kort men svært suksessrik karriere som skihopper i USA, og ble blant annet USA-mester i 1941Estern Ski Jumping & Nordic Combined Foundation, Inc: United States National Ski Jumping Champions 1904-1980   og satte nordamerikansk lengderekord flere ganger. Torger Tokle var eldre bror av Arthur «Art» Tokle, som hoppet i VM og OL for USA.

 Biografi 
Torger Tokle emigrerte til USA i 1939, og mindre enn et døgn etter at han kom til landet, deltok han i sitt første hopprenn på amerikansk jord, i Bear Mountain, New York. Han overbeviste stort, og i løpet av sitt første år i USA vant han 15 av 16 renn han deltok i (inkludert debutrennet) og satte 9 bakkerekorder.Time: Yumper  (24. februar 1941) Blant høydepunktene den første sesongen var konkurransen mot VM- og OL-medaljøren Reidar Andersen i Eastern Championship. Torger Tokle og Reidar Andersen delte seieren i mesterskapet.Erik Friis: Comet in the Sky: Torger Tokle 

Vinteren 1940 vant han de aller fleste rennene han var med i, men ble slått av blant andre topphopperen Alf Engen i USA-mesterskapet. Året etter satte Torger Tokle nordamerikansk rekord på 273 fot (83,2 meter), før han tok revansj på Engen og ble USA-mester, og samtidig forbedret den nordamerikanske rekorden til 288 fot (87,8 meter). Tokle fortsatte å hoppe godt i 1942-sesongen, og forbedret blant annet sin nordamerikanske rekord til 289 fot (88,1 meter).Pine Mountain Ski Jump Hill Records

Torger Tokle vervet seg til den amerikanske hæren i oktober 1942, og ble plassert i skitroppen til 10th Mountain Division, 86th Mountain Regiment. Under invasjonen av Italia ble han truffet og døde 3. mars 1945.History of the 86th Mountain Infantry in Italy  s. 22

Norway Ski Club i New York, der Tokle var medlem, satte etter hans død opp en pris til minne om ham. Torger Tokle Award blir utdelt av USAs ski- og snøbrettforbund til USA-mesteren i stor bakke.United States Ski and Snowboard Association: USSA Awards 

Torger Tokle ble tatt opp i US Ski Hall of Fame i 1959.U.S. National Ski and Snowboard Hall of Fame and Museum: Torger Tokle  (mange unøyaktigheter i teksten)

Torger Tokles minnerenn ble arrangert i Bjørnlibakken på Løkken i 1946, og i 1999 og 2000 i Kløvsteinbakken.Orklahopp: Løkken IF  (se avsnitt om Torger Tokle) Et minnerenn i langrenn ble arrangert ved St. Cloud, Minnesota på 1970- og 80-tallet.Alpenglow Ski Mountaineering History Project: Intervju med Alphonse Waverek

 Referanser 

 Eksterne lenker  
 The Milwaukee Magazine: American Record at Snoqualmie (s. 5-7, om USA-mesterskapet 1941) (april 1941)
 HD and Vintage Stock Footage: Torger Tokle setter nordamerikansk rekord i Iron Mountain (video)

Kategori:Skihoppere fra USA
Kategori:Militærpersonell drept i andre verdenskrig
Kategori:Personer fra USA under andre verdenskrig
Kategori:Personer fra USA født i Norge
Kategori:Personer fra Meldal kommune